钦定古今图书集成/明伦汇编/官常典/第679卷 > 郇谟
## 钦定古今图书集成/明伦汇编/官常典/第679卷 > 郇谟

按《唐书李少良传》：初元载盛时，人皆疾猒之。大历八
年，有晋州男子郇谟，以麻总发，持竹笥苇席，行哭长
安东市。人问之，曰：“我有字三十，欲以献上字，言一事
即不中。以笥贮尸，席裹而弃之。京兆以闻，帝召见，赐
以衣，馆内客省。问状多讥切。”载其言团者愿罢诸州
团练使，其言监者请罢诸道监军，大扺类此。先是天
下兵兴，凡要州权署团练刺史。载用事授刺史者，悉
带团练，以悦人心，故谟指而刺云。